laion/Wikipedia-Exotic huggingface dataset:
তাফসিরে উসমানী

তাফসীরে উসমানী (উর্দু: تفسیر عثمانی‎‎) হল মাহমুদ হাসান দেওবন্দি (১৮৫১ - ১৯২০) ও শাব্বির আহমেদ উসমানি (১৮৮৬ - ১৯৪৯) কর্তৃক উর্দু ভাষায় লিখিত কুরআনের একটি নির্ভরযোগ্য ও প্রামাণ্য তাফসীর বা ব্যাখ্যা গ্রন্থ। মাহমুদ হাসান দেওবন্দি ১ম মনজিল রচনার পর মৃত্যুবরণ করলে ওনার ছাত্র শাব্বির আহমেদ উসমানি বাকি ৬ মনজিল রচনা করেন। পরবর্তীতে এটি তাফসীরে উসমানী নামে প্রসিদ্ধি লাভ করে। শায়খুল হিন্দ মাহমুদুল হাসান উর্দু ভাষায় কুুুুুুরআনের একটি অনুবাদের কাজ শুরু করেন। অনুবাদ শেষ হওয়ার পর এর পাশে সংক্ষিপ্ত ব্যাখ্যা লিখে দিতে শুরু করেন। কুরআনের ৭ মনজিলের মধ্যে ১ মনজিল এভাবে লেখার পর তিনি মৃত্যুবরণ করেন। তার এই অসমাপ্ত কাজ সমাপ্ত করেন তাঁর প্রিয় ছাত্র শাব্বির আহমেদ উসমানি। বিস্তারিত তাফসির লিখার ইচ্ছা ছিল না কারো। কিন্তু এই সংক্ষিপ্ত ব্যাখ্যাগুলো একত্রিত করলে একটি বড় তাফসীর গ্রন্থের রূপ নেয়। পরবর্তীতে শাব্বির আহমেদ উসমানির নামানুসারে এটি তাফসীরে উসমানী নামে প্রসিদ্ধি লাভ করে। মূল উর্দুতে গ্রন্থটি ৩ খণ্ডে বিভক্ত : প্রথম খন্ড - ১ম পারা থেকে ১০ম পারা দ্বিতীয় খন্ড - ১১তম পারা থেকে ২০তম পারা তৃতীয় খন্ড - ২১তম পারা থেকে ৩০তম পারা সৌদি সরকার উর্দু ভাষায় কুরআনের তাফসীর প্রচারের নিমিত্তে বাদশাহ ফাহাদ কুরআন প্রিন্টিং কমপ্লেক্স কর্তৃক এই তাফসীরটি ছাপিয়ে সারা বিশ্বে বিনামূল্যে বিতরণ করে। বাংলাদেশ সরকার ২০০০ সালে ইসলামিক ফাউন্ডেশন বাংলাদেশ কর্তৃক এর বঙ্গানুবাদ প্রকাশ করে। আনোয়ার শাহ কাশ্মিরি বলেন‚ “শাব্বির আহমদ উসমানি সাহেব কুরআন হাকীমের তফসীর লিখে ইসলামী জগতের উপর বিরাট অনুগ্রহ করেছেন”[তথ্যসূত্র প্রয়োজন] মাআরিফুল কুরআন বয়ানুল কুরআন তাওযীহুল কুরআন Wani, Bilal Ahmad (জুন ২০১২)। "Tafsir-i-'Uthmani: An Estimate" (পিডিএফ)। University of khasmir: 84–87। ২৮ জুন ২০২০ তারিখে মূল (পিডিএফ) থেকে আর্কাইভ করা।  সিদ্দিকী, কে এস। "আল্লামা শাববীর আহমদ উসমানী (রহ.) এবং তার বিখ্যাত তাফসির"। দৈনিক ইনকিলাব। সংগ্রহের তারিখ ২০২০-০৬-২৯।  ১৯৯৬-৯৭ অনুচ্ছেদ। "বাংলা ভাষায় কোরআন অনুবাদের ধারাক্রম"। কালের কণ্ঠ। সংগ্রহের তারিখ ২০২০-০৬-২৯।  www.amazon.com https://www.amazon.com/Noble-Quran-Tafseer-Usmani-Translation/dp/1541196678। সংগ্রহের তারিখ ২০২০-০৮-১২।  |শিরোনাম= অনুপস্থিত বা খালি (সাহায্য) "অনুবাদ ও সংকলন বিভাগ"। islamicfoundation.gov.bd।
ডট্‌-ড্যাশ-সার্জেন্ট

ডট্‌-ড্যাশ-সার্জেন্ট (বৈজ্ঞানিক নাম: Athyma kanwa(Moore)) ক্রান্তীয় এবং উপক্রান্তিয় ও কম্বোডিয়ায় প্রাপ্ত নিমফ্যালিডি পরিবার এবং লিমেনিটিডিনি উপগোত্র এর অন্তর্গত মাঝারী আকৃতির প্রজাতি। এই প্রজাতি ভারতের বন্যপ্রাণ সংরক্ষণ আইন (Wild Life Protection Act, 1972) অনুসারে তফ্‌সিল ২ এর তালিকার অন্তর্ভুক্ত। ডট্‌-ড্যাশ-সার্জেন্ট এর প্রসারিত অবস্থায় ডানার আকার ৬০-৭০ মিলিমিটার দৈর্ঘ্যের হয়। ভারতে প্রাপ্ত ডট্‌-ড্যাশ-সার্জেন্ট এর উপপ্রজাতি হল- Athyma kanwa phorkys (Fruhstorfer, 1913) – Northern Dot-dash Sergeant ভারত (আসাম, অরুণাচল প্রদেশ, ত্রিপুরা, মেঘালয়, মিজোরাম এবং উত্তর-পূর্ব ভারত), মায়ানমার এবং কম্বোডিয়া ইত্যাদি অঞ্চলে এদের পাওয়া যায়। প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:- ডট্‌-ড্যাশ-সার্জেন্ট, মালয় স্টাফ্‌ সার্জেন্ট (Athyma reta) এর সাথে সাদৃশ্যযুক্ত। ডানার উপরিতল অন্যান্য সার্জেন্টদের ন্যায় কালচে বাদামী অথবা গাঢ় খয়েরী এবং সাদা দাগ-ছোপ-বন্ধনীযুক্ত। সামনের ডানায় সেল এর অন্তর্গত সরু রেখাটি অখন্ডিত এবং সম্পূর্ণ এবং উক্ত রেখার শেষপ্রান্তে সামান্যদূরে একটি ত্রিভুজাকৃতি ছোপ বর্তমান। কোস্টাল শিরার নিচ থেকে ডরসাম পর্যন্ত অবিন্যস্তভাবে বিস্তৃত বিভিন্ন আকৃতির ডিসকাল ছোপের সারিতে ৩ নং শিরামধ্যে ছোপ অনুপস্থিত এবং ২ নং শিরামধ্যের ছীপটি গোলাকৃতি। সাবটার্মিনাল সরু রেখাটি টার্মেন অথবা প্বার্শপ্রান্তরেখার সমান্তরাল অবস্থানে থেকে ৩ নং শিরামধ্যে খাঁজের সৃষ্টি করেছে। উক্ত রেখাটিকালচে খয়েরী শিরাদ্বারা খন্ডিত। পিছনের ডানায়, সরলরৈখিক সাব-বেসাল বন্ধনী এবং বক্র পোস্ট-ডিসকাল বন্ধনী এবং হালকা বাদামী সাব টার্মিনাল রেখা বিদ্যমান। পোস্টডিসকাল বন্ধনীটি ডানার শীর্ষভাগ থেকে ডরসাম এবং সাবটার্মিনাল রেখাটি শীর্ষ থেকে টর্নাস পর্যন্ত বিস্তৃত। উভয় ডানায় টার্মেন বিচ্ছিন্নভাবে সরু সাদা ছোট দাগযুক্ত। ডানার নিম্নতল জলপাই-বাদামী বর্নের এবং দাগ-ছোপ এবং বন্ধনী উপরিতলের অনুরূপ। শুঙ্গ কালো; মাথা, বক্ষদেশ এবং উদর উপরিপৃষ্ঠে কালচে বাদামী এবং নিম্নপৃষ্ঠে সাদা। দুর্লভ দর্শন এই প্রজাতির উড়ান দ্রুত, শক্তিশালী এবং হাওয়ায় ডানা ভাসিয়ে উড়ে রেড়ায়। এরা গাছের পাতায়, সরু ডালে, পাথরে এবং মাটিতে অবস্থান করে ডানা মেলা এবং বন্ধ অবস্থায় রোদ পোহায় এবং পুরুষ প্রকারকে ভিজে মাটিতে, পাথরের ভিজে ছোপে বসে মাড-পাডল করতে দেখা যায়। এই প্রজাতি ফুলে বসে মধুপান করে। রোদ পোহানোর কালে এদের উঁচু গাছের চূড়ার পাতায় অবস্থান করতে প্রায়শই দেখা যায়। নিচু উচ্চতাযুক্ত পাহাড়ী জঙ্গলে ছোট নদী অথবা ঝর্নার কিনারে এদের দর্শন মেলে। চিরহরিৎ বনভূমি এদের পছন্দের বাসভূমি এবং এরা বনাঞ্চলেই আবদ্ধ থাকতে বেশি পছন্দ করে। Isaac, Kehimkar (২০০৮)। The book of Indian Butterflies (ইংরেজি ভাষায়) (1st সংস্করণ)। নতুন দিল্লি: অক্সফোর্ড বিশ্ববিদ্যালয় প্রেস। পৃষ্ঠা ৩৬৯। আইএসবিএন 978 019569620 2।  Kunte, Krushnamegh (২০১৩)। Butterflies of The Garo Hills। Dehradun: Samrakshan Trust, Titli Trust and Indian Foundation of Butterflies। পৃষ্ঠা .৯০।  Wynter-Blyth, M.A. (1957) Butterflies of the Indian Region, pg ১৮৮. উইকিমিডিয়া কমন্সে ডট্‌-ড্যাশ-সার্জেন্ট সংক্রান্ত মিডিয়া রয়েছে।
মধুশ্রী মুখার্জী

মধুশ্রী মুখার্জী (জন্ম ১৯৬১) একজন আমেরিকান লেখক। তিনি ইনকাউন্টার ইউথ স্টোন এজ আইল্যান্ডারস (২০০৩) এবং চার্চিলস সিক্রেট ওয়ার: ব্রিটিশ সাম্রাজ্য এবং দ্বিতীয় বিশ্বযুদ্ধের সময় ভারতের ধ্বংসাবশেষ (২০১০) গ্রন্থের লেখক। মধুশ্রী মুখার্জী ভারতের পশ্চিমবঙ্গে জন্মগ্রহণ করেন। তিনি যাদবপুর বিশ্ববিদ্যালয়ে পদার্থবিজ্ঞানে স্নাতক ডিগ্রী অর্জন করেন। তারপর শিকাগো বিশ্ববিদ্যালয়ের থেকে পদার্থবিজ্ঞানের পিএইচডি ডিগ্রি অর্জন করেন। তিনি ইনকাউন্টার ইউথ স্টোন এজ আইল্যান্ডারস (২০০৩) এবং চার্চিলস সিক্রেট ওয়ার: ব্রিটিশ সাম্রাজ্য এবং দ্বিতীয় বিশ্বযুদ্ধের সময় ভারতের ধ্বংসাবশেষ (২০১০) গ্রন্থের লেখক। "Who's afraid of Amartya Sen?"। The Telegraph। Kolkata। ২৭ ফেব্রুয়ারি ২০১১।  "A fleeting force of physics"। Division of the Physical Sciences, The University of Chicago। ৩ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২ ফেব্রুয়ারি ২০১৮।  "Madhusree Mukerjee: Bio and Contact"। ১০ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৯ জুন ২০২০।  "Madhusree Mukerjee interviewed by John Horgan", BhTV, 18 September 2010, from 00:00:59 ওয়েব্যাক মেশিনে আর্কাইভকৃত ৮ এপ্রিল ২০১৮ তারিখে "Bio and Contact" ওয়েব্যাক মেশিনে আর্কাইভকৃত ১০ সেপ্টেম্বর ২০১৭ তারিখে, madhusree.com.
লোকমত

লোকমত (আক্ষরিক অর্থে- জনগণের মত) মহারাষ্ট্র রাজ্যে প্রকাশিত একটি মারাঠি ভাষার সংবাদপত্র। জওহরলাল দর্দা ১৯৭১ সালে প্রতিষ্ঠিত, এটি ভারতের বৃহত্তম পঠিত আঞ্চলিক ভাষার সংবাদপত্র। যার ১৮ মিলিয়নেরও বেশি পাঠক রয়েছে এবং মহারাষ্ট্র ও গোয়া রাজ্যের এক নম্বর মারাঠি পত্রিকা। আইবিএন ১৮ ব্রডকাস্ট লিমিটেডের সাথে যৌথ উদ্যোগের মাধ্যমে লোকমত তার মিডিয়া ব্যবসা টেলিভিশনে প্রসারিত করে। যৌথ উদ্যোগ কোম্পানী, আইবিএন-লোকমত প্রাইভেট লিমিটেড ("আইবিএনএল"), যা ২৪x৭ মারাঠি খবর এবং বর্তমান ঘটনা টেলিভিশন চ্যানেলে পরিবেশন করে, যার প্রথম সম্প্রচার শুরু হয়েছিল ৬ এপ্রিল ২০০৮ সালে। ২০১৫ সালে সন্ত্রাসী গোষ্ঠী আইসিসের তহবিলের ধরন সম্পর্কিত একটি নিবন্ধে ও পাশাপাশি একটি কার্টুন প্রকাশ করে। এর প্রতিবাদে বিভিন্ন মুসলিম গ্রুপের সহিংস বিক্ষোভকারীরা কার্টুনটিকে "নিন্দনীয়" বলে মনে করে। বিক্ষোভ ছড়িয়ে পড়লে হামলাকারীরা লোকমতের বিভিন্ন অফিসগুলিতে হামলা চালিয়েছিল। কার্টুন সম্পর্কে পুলিশে বেশ কয়েকটি অভিযোগ দায়ের করা হয়েছিল এবং পরবর্তী সময়ে মালিক, কার্টুনিস্ট এবং সম্পাদকের বিরুদ্ধে এফআইআর দায়ের করা হয়েছিল। পত্রিকাটি পরে ক্ষমা চেয়ে বিবৃতি প্রকাশ করে। পুলিশ জানিয়েছিল যে, হামলার পরে তারা মহারাষ্ট্র জুড়ে সমস্ত লোকমত অফিসে সুরক্ষা বাড়িয়েছিল। "IRS 2017: Daily Thanthi, Lokmat, Malayala Manorama command highest regional readership"। Exchange4Media News Service। ২০১৮-০১-১৯। ২০১৮-০২-২৩ তারিখে মূল থেকে আর্কাইভ করা। সংগ্রহের তারিখ ২০১৮-০৯-২৬।  "IRS 2017: Newspapers add 11.2 crore readers in 4 years; no English dailies in top 10"। The New Indian Express। সংগ্রহের তারিখ ২০১৮-০৯-২৬।  "IRS 2017: Newspapers add 11.2 cr readers in 4 yrs; no English"। Outlook। সংগ্রহের তারিখ ২০১৮-০৯-২৬।  "Marathi news channel to be JV with Lokmat: GBN"। Moneycontrol.com। জুন ১৪, ২০০৭। সংগ্রহের তারিখ ২০১৫-১২-০১।  Saurabh Gupta (ডিসেম্বর ১, ২০১৫)। "Offices of Lokmat Newspaper Attacked Over Piggy Bank Cartoon"। NDTV। সংগ্রহের তারিখ ২০১৫-১২-০১।  "FIR against Marathi daily"। The Hindu। সংগ্রহের তারিখ ২০১৫-১২-০১।  "Marathi daily attacked for publishing 'derogatory' cartoon"। Daily News & Analysis। ৩০ নভেম্বর ২০১৫। সংগ্রহের তারিখ ২০১৫-১২-০১।  Saikia, Arunabh (নভেম্বর ৩০, ২০১৫)। "Lokmat having to apologise for a cartoon on ISIS shows the sorry state of press freedom in India"। newslaundry.com। Newslaundry। সংগ্রহের তারিখ মার্চ ১১, ২০১৮।
আল জামিয়াতুল ইসলামিয়া আজিজুল উলুম বাবুনগর

আল জামিয়াতুল ইসলামিয়া আজিজুল উলুম বাবুনগর সংক্ষেপে বাবুনগর মাদ্রাসা চট্টগ্রামের ফটিকছড়ি উপজেলার বাবুনগরে অবস্থিত একটি ঐতিহ্যবাহী ও সুপরিচিত বৃৃৃৃহত্তর কওমি মাদ্রাসা। দারুল উলুম দেওবন্দের মূলনীতিকে ভিত্তি করে পরিচালিত হয় মাদ্রাসাটি। আল্লামা হারুন বাবুনগরী ১৯২৪ সালে এটি প্রতিষ্ঠা করেন। "আওয়ামী লীগের এজেন্টদের সাথে নেই -বাবুনগরী"। দৈনিক সংগ্রাম। ২১ জুন ২০২০ তারিখে মূল থেকে আর্কাইভ করা। সংগ্রহের তারিখ ১৯ জুন ২০২০।  "ওলিয়ে কামেল হযরত মাওলানা হারুন বাবুনগরী রহ."। দৈনিক ইনকিলাব। ৪ অক্টোবর ২০১৬। সংগ্রহের তারিখ ১৯ জুন ২০২০।  Bano, Masooda (২০০৮)। Working Paper No. 13: Allowing for Diversity: State-Madrasa Relations in Bangladesh (পিডিএফ)। ধর্ম ও উন্নয়ন গবেষণা প্রোগ্রাম, বার্মিংহাম বিশ্ববিদ্যালয়, যুক্তরাজ্য। আইএসবিএন 0-7044-2567-X।  "Education board and system of the Qawmi Madrassa"। Probe News Magazine। ২২ জুলাই ২০১১। ২০১১-০৭-২৮ তারিখে মূল থেকে আর্কাইভ করা। সংগ্রহের তারিখ ২৯ ফেব্রুয়ারি ২০২০।  আজমী, নূর মুহাম্মদ (২০০৮)। হাদিসের তত্ত্ব ও ইতিহাস। বাংলাবাজার, ঢাকা: এমদাদিয়া পুস্তকালয়। পৃষ্ঠা ২৯৮।  উইকিপিডিয়ার সহপ্রকল্পেআল জামিয়াতুল ইসলামিয়া আজিজুল উলুম বাবুনগর কমন্স হতে মিডিয়া উইকিউক্তি হতে উক্তিসমূহ উইকিসংকলন হতে পাঠ্যসমূহ উইকিবই হতে পাঠ্যবই উইকিবিশ্ববিদ্যালয় হতে শিক্ষা উপকরণ
আজহারী (নাম)

আজহারী বা আজহারি বা আল-আজহারী হল একটি উপাধি, যা আক্ষরিকভাবে আজহার-এর অন্তর্গত। এটি উল্লেখ করতে পারে: আইদুল ফিত্রিসিয়াদ আজহারী, ইন্দোনেশিয়ান বিচারিক প্রশাসক আখতার রাজা খান আজহারি (১৯৪৩-২০১৮), তানশশারিয়াহ বা আজহারী মিয়া নামে পরিচিত, একজন ভারতীয় বেরেলভি মুসলিম পণ্ডিত আয়ু আজহারী (জন্ম: ১৯৬৭), ইন্দোনেশিয়ান অভিনেত্রী ও লেখক চে হুসনা আজহারী (জন্ম: ১৯২৫), মালয়েশিয়ার লেখক গোলাম রেজা আজহারী (১৯১২-২০০১), ইরানের সামরিক নেতা ও ইরানের সাবেক প্রধানমন্ত্রী খালেদ আজারী (জন্ম: ১৯৬৬), মিশরীয় রাজনীতিবিদ ও সরকারি মন্ত্রী মিজানুর রহমান আজহারী, বাংলাদেশের মুসলিম বক্তা, পণ্ডিত এবং ধর্ম প্রচারক \ সারাহ আজহারী (জন্ম: ১৯৭৮), ইন্দোনেশিয়ান অভিনেত্রী, মডেল ও গায়ক ইয়াসমিন আজহারী, সিরীয় ব্যবসায়ী। আবু মনসুর আল আজহারী (৮৯৫-৯৮০) আবদুল্লাহ কুরাইশি আল-আজহারী (১৯৩৫–২০১৫), ভারতীয় ইসলামী পণ্ডিত আহমেদ সাদ আল আজহারী, মিশরে জন্মগ্রহণকারী, ব্রিটিশ ইসলামী পণ্ডিত এবং ইহসান ইনস্টিটিউটের প্রতিষ্ঠাতা ইসমাইল আল-আজহারী (১৯০০-১৯৯৯), সুদানের জাতীয়তাবাদী ও রাজনৈতিক ব্যক্তিত্ব মুহাম্মদ করম শাহ আল-আজহারী (১৯১৮-১৯৯৮), বেরেলভী আন্দোলনের সাথে যুক্ত পাকিস্তানি ইসলামী পণ্ডিত। আজহার এই পাতাটিতে আজহারী পদবি বা বংশনাম থাকা ব্যক্তিদের তালিকা রয়েছে। যদি একজন নির্দিষ্ট ব্যক্তিকে করা একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সংযোগের ব্যক্তিটির প্রদত্ত নাম যোগ করে সংযোগটি পরিবর্তন করতে পারেন।
আজহার

আজহার দ্বারা বোঝানো হতে পারে: আজহার (নাম), একটি আরবি মূল নাম। আজহারী, একটি আরবি মূল নাম ও উপাধি। আজহার (চলচ্চিত্র), ২০১৬ সালে নির্মিত একটি জীবনীভিত্তিক চলচ্চিত্র। আল-আজহার (দ্ব্যর্থতা নিরসন) আজহারিত এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
একমত

একমত ( মারাঠি: एकमत, অর্থ - সহমত) মারাঠি ভাষার একটি দৈনিক পত্রিকা যা "ইন্দো এন্টারপ্রাইজ প্রাইভেট লিমিটেড"-এর মালিকানাধীন। যার সদর দফতর মহারাষ্ট্রের লাতুরে। একমত হ'ল মারাঠওয়াদার অন্যতম বহুল পঠিত মারাঠি দৈনিক পত্রিকা। এটি দি ইন্দো এন্টারপ্রাইজ প্রাইভেট লিমিটেড কর্তৃক ২০ আগস্ট ১৯৯১ এ চালু হয়েছিল। সংবাদপত্রটির দুটি সংস্করণ মারাঠওয়াদা এবং সোলাপুর থেকে প্রকাশিত। সংবাদপত্রটি রাজনীতিতে দৃষ্টি নিবদ্ধ করে এবং নাগরিক ইস্যু এবং শিক্ষার্থীদের প্রয়োজনকে প্রাধান্য দেয়। এর তরুণ পাঠকদের কথা বিবেচনা করে, একমত তার বিন্যাস শৈলীতে পরিবর্তন আনে এবং এটি সমসাময়িক বিশ্ব, খেলাধুলা, শিক্ষা ইত্যাদি প্রচলিত নিবন্ধগুলি ছাপানো শুরু করে। এই নতুন পরিবর্তন এই সংবাদপত্রটির পাঠকদের চাহিদা পূরণের জন্য তৈরি করা হয়। একমত পাঠকদের চমৎকার পড়ার অভিজ্ঞতা দেওয়ার জন্য পরিচিত, মূল পত্রিকার সাথে এটি পাঠকদের রবিবারের বিশেষ ক্রোড়পত্র সপ্তরং সরবরাহ করে, যাতে থাকে গল্প, নিবন্ধ এবং অঞ্চলের সর্বশেষ ঘটনা । একমত প্রাতিষ্ঠানিক ওয়েবসাইট মারাঠি সংবাদপত্রের প্রচার
রাম চাঁদ গোয়ালা

রাম চাঁদ গোয়ালা (১৪ সেপ্টেম্বর ১৯৪১ - ১৯ জুন ২০২০) একজন বাংলাদেশী ক্রিকেটার ও প্রশিক্ষক। দেশের প্রথম বাঁহাতি স্পিনার হিসাবে পরিচিত রাম চাঁদ বাংলাদেশের পক্ষে সবচেয়ে বেশি বয়সে প্রতিনিধিত্ব করার রেকর্ডের অধিকারী। রাম চাঁদ ১৯৪১ সালে ১৪ সেপ্টেম্বর তত্‌কালীন ব্রিটিশ ভারতের ময়মনসিংহ শহরের ব্রাক্ষ্মপল্লীতে জন্মগ্রহণ করেন। আর্থিক অনটনের কারনে আনন্দ মোহন কলেজে অধ্যয়নের সময় তিনি ইন্টারমিডিয়েট পরীক্ষা দিতে পারেননি। ১৪ বছর বয়সে পন্ডিতপাড়া ক্লাবের হয়ে ময়মনসিংহ লিগে খেলার সুযোগ পান। ১৯৬২ সালে ঢাকা লিগে ভিক্টোরিয়ার হয়ে অভিষেক। ১৯৭৫ সালে মোহামেডানে যোগ দেন। পরে ১৯৮১-৮২ মৌসুম থেকে ১৯৯২-৯৩ পর্যন্ত খেলেছেন আবাহনীতে। বাবার মৃত্যুর পর ১৯৬৭ থেকে ১৯৭২ সাল পর্যন্ত ব্যক্তিগত কারণে ক্রিকেট থেকে দূরে ছিলেন। পরে আবার শুরু করেন। ১৯৭৫ সালে নাম লেখান মোহামেডানে। পরে ১৯৮১-৮২ মৌসুম থেকে ১৯৯২-৯৩ পর্যন্ত টানা খেলেছেন আবাহনীতে। আবহানী দলের হয়ে ১৫ বছর খেলার পাশাপাশি তিনি জাতীয় দলের হয়ে ৪৩ বছর বয়সে অভিষিক্তহন যা বাংলাদেশের পক্ষে রেকর্ড। তিনি শ্রীলঙ্কা এবং পশ্চিমবঙ্গ দলের বিরুদ্ধে খেলেন। ১৯৮২-৮৩ মৌসুমে বাংলাদেশের হয়ে খেলেন পশ্চিমবঙ্গের বিপক্ষে। ১৯৮৫ সালে শ্রীলঙ্কার বিপক্ষে তিনদিনের ম্যাচে রানাতুঙ্গাকে বোল্ড করেছিলেন। শেষবার খেলেছেন ৫৩ বছর বয়সে জিএমসিসির হয়ে। জাতীয় দলের ক্রিকেটার মাহমুদউল্লাহ তাঁর ছাত্র ছিলেন। তিনি ১৯৮৮ সালে বাংলাদেশ ক্রীড়া লেখক সমিতি কর্তৃক বছরের সেরা ক্রিকেটারের পুরস্কার লাভ করেন। আবাহনী লিমিটেড (ঢাকা)। "দেশের প্রথম বাঁহাতি স্পিনার রামচাঁদ গোয়ালা আর নেই"। dhakatimes। সংগ্রহের তারিখ ২০ জুন ২০২০।  "Ram Chand Goala passes away"। thedailystar। সংগ্রহের তারিখ ২০ জুন ২০২০।  "চলে গেলেন বাঁহাতি স্পিনের পথিকৃৎ রামচাঁদ গোয়ালা"। bdnews24.com। ৭ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ৬ সেপ্টেম্বর ২০২০।  "Former Bangladesh cricketer Ramchand Goala passes away"। espncricinfo। সংগ্রহের তারিখ ২০ জুন ২০২০।  "অবহেলিতই থেকে গেলেন দেশের প্রথম বাঁহাতি স্পিনার রামচাঁদ"। ntvbd.com। সংগ্রহের তারিখ ৬ সেপ্টেম্বর ২০২০।  "অবহেলিতই থেকে গেলেন দেশের প্রথম বাঁহাতি স্পিনার রামচাঁদ"। prothomalo.com। সংগ্রহের তারিখ ৬ সেপ্টেম্বর ২০২০।  "BSPA Awardee"। bspa। ২২ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২০ জুন ২০২০।
আজহার (নাম)

আজহার (আরবি: أَظْهَر) একটি পুরুষ বা স্ত্রী বাচক আরবি নাম, যার অর্থ উজ্জ্বল, জ্বলজ্বলে, ভাস্বর, স্পস্ট। এটি ভাল নাম বা ডাক নাম ও উপাধি সকল ক্ষেত্রে ব্যবহৃত হয়। ভাল নাম বা প্রদত্ত নাম হিসেবে: আজহার খান, পাকিস্তানি ক্রিকেটার আজহার মাহমুদ, পাকিস্তানি ক্রিকেটার আজহার সাঈদ, পাকিস্তানি ক্রিকেটার আজহার হোসেন, পাকিস্তানি কুস্তিগির আজহার আলী, পাকিস্তানি ক্রিকেটার আজহার উসমান, মার্কিন কৌতুকাভিনেতা উপাধি বা শেষ নাম হিসেবে: মাসুদ আজহার, পাকিস্তানি মুজাহেদীন মোহাম্মদ আজহারউদ্দিন, ভারতীয় ক্রিকেটার আজহারী (নাম) an encyclopedia of baby names Azhar name meaning এই পাতায় বা অনুচ্ছেদে একই প্রদত্ত নাম বা একই পদবীের অধিকারী ব্যক্তিদের তালিকা রয়েছে। যদি একটি অভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে সংশ্লিষ্ট নিবন্ধে সরাসরি নির্দেশ দিতে পারেন।
আল-আজহার (দ্ব্যর্থতা নিরসন)

আল-আজহার দ্বারা বোঝানো হতে পারে: আল-আজহার মসজিদ, কায়রোতে নির্মিত প্রথম মসজিদ আল-আজহার গ্রেট মসজিদ, ইন্দোনেশিয়ার জাকার্তায় অবস্থিত একটি মসজিদ আল-আজহার পার্ক, কায়রো, মিশর আল-আজহার বিশ্ববিদ্যালয়, মিশরের বিখ্যাত বিশ্ববিদ্যালয় আল-আজহার বিশ্ববিদ্যালয়, গাজা, ফিলিস্তিনের একটি বিশ্ববিদ্যালয় আল-আজহারের প্রধান ইমাম আজহার এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
ইস্পাহানী পাবলিক স্কুল ও কলেজ

ইস্পাহানী পাবলিক স্কুল ও কলেজ বা আইপিএসসি দ্বারা বোঝানো হতে পারে– ইস্পাহানী পাবলিক স্কুল ও কলেজ, কুমিল্লা সেনানিবাস - কুমিল্লা জেলার শিক্ষাপ্রতিষ্ঠান ইস্পাহানী পাবলিক স্কুল ও কলেজ, চট্টগ্রাম - চট্টগ্রাম জেলার শিক্ষাপ্রতিষ্ঠান এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
ওয়ার্কার্স পার্টি

ওয়ার্কার্স পার্টি সারা বিশ্বের বিভিন্ন রাজনৈতিক দল কর্তৃক ব্যবহৃত একটি নাম। এ নামটি রাজনৈতিক বর্ণালীতে বাম এবং ডান উভয় ধারার প্রতিষ্ঠানের দ্বারা ব্যবহৃত হয়েছে। এটি বর্তমানে কমিউনিজম, মার্কসবাদ, মার্কসবাদ-লেনিনবাদ, মাওবাদ, সামাজিক গণতন্ত্র, গণতান্ত্রিক সমাজতন্ত্র, সমাজতন্ত্র ও ট্রটস্কিবাদের অনুসারীরা ব্যবহার করে। এই নিবন্ধতে একই বা প্রায় একই নামযুক্ত পরস্পর সম্পর্কিত নিবন্ধের তালিকা রয়েছে। যদি কোনও অভ্যন্তরীণ সংযোগ আপনাকে ভুল করে এখানে নিয়ে এসে থাকে, তাহলে আপনি চাইলে সঠিকতর সংযোগ দিয়ে সেটির পরিবর্তন সাধন করতে পারেন।
হেন্ড্রিক ভান ক্রমব্রুখে

হেন্ড্রিক ভান ক্রমব্রুখে (ইংরেজি: Hendrik Van Crombrugge; জন্ম: ৩০ এপ্রিল ১৯৯৩) হলেন বেলজিয়ামের লোভেনে জন্মগ্রহণকারী একজন বেলজীয় পেশাদার ফুটবল খেলোয়াড়। তিনি বর্তমানে বেলজিয়ামের পেশাদার ফুটবল লীগের শীর্ষ স্তর বেলজীয় প্রথম বিভাগ এ-এ আন্ডারলেখটের হয়ে একজন গোলরক্ষক হিসেবে খেলেন। ২০০৯–১০ মৌসুমে, মাত্র ১৭ বছর বয়সে, বেলজীয় ফুটবল ক্লাব স্ট্যান্ডার্ড লিয়েজের হয়ে খেলার মাধ্যমে ক্রমব্রুখে তার জ্যেষ্ঠ পর্যায়ের খেলোয়াড়ী জীবন শুরু করেন; কিন্তু তিনি উক্ত দলের হয়ে একটি ম্যাচও খেলেননি। অতঃপর ২০১১–১২ মৌসুমে, বেলজীয় ক্লাব সিন্ট-ট্রইডেন্সে যোগদান করেন, যেখানে তিনি জ্যেষ্ঠ পর্যায়ে প্রথম এবং উক্ত দলের হয়ে একমাত্র ম্যাচটি খেলেন। অতঃপর তিনি ইউপেনের হয়ে খেলেছেন। ২০১৯–২০ মৌসুমে, তিনি ২.২৫ মিলিয়ন ইউরোর বিনিময়ে বেলজীয় ফুটবল ক্লাব আন্ডারলেখটে যোগদান করেছেন। "হেন্ড্রিক ভান ক্রমব্রুখের তথ্য"। সকারবেস। সংগ্রহের তারিখ ১৯ জুন ২০২০।  "২.২৫ মিলিয়ন ইউরোর বিনিময়ে আন্ডারলেখটে যোগদান"। ট্রান্সফারমার্কেট। সংগ্রহের তারিখ ১৯ জুন ২০২০।  "হেন্ড্রিক ভান ক্রমব্রুখে: "এটি আন্ডারলেখটের জন্য একটি নাটক হবে""। সংগ্রহের তারিখ ১৯ জুন ২০২০। [স্থায়ীভাবে অকার্যকর সংযোগ] ফুটবলডেটাবেস.ইইউ-এ হেন্ড্রিক ভান ক্রমব্রুখে সকারওয়েতে হেন্ড্রিক ভান ক্রমব্রুখে (ইংরেজি) বেলজীয় এফএ-এ বেলজিয়াম প্রোফাইল টেমপ্লেট:রয়্যাল স্পোর্টিং ক্লাব আন্ডারলেখট দল
জেসন ডেনায়ের

জেসন গ্রেগরি মারিয়ানে ডেনায়ের (ইংরেজি: Jason Denayer; জন্ম: ২৮ জুন ১৯৯৫; জেসন ডেনায়ের নামে সুপরিচিত) হলেন বেলজিয়ামের জেতে-এ জন্মগ্রহণকারী একজন বেলজীয় পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লিগের শীর্ষ স্তর লিগ ১-এ লিওঁ এবং বেলজিয়াম জাতীয় ফুটবল দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন সেন্টার-ব্যাক অথবা রক্ষণাত্মক মধ্যমাঠের খেলোয়াড় হিসেবে খেলেন। ২০০৩–০৪ মৌসুমে, মাত্র ৮ বছর বয়সে, বেলজীয় ফুটবল ক্লাব গানশোরেনের হয়ে খেলার মাধ্যমে ডেনায়ের তার যুব পর্যায়ের খেলোয়াড়ী জীবন শুরু করেন; অতঃপর তিনি আন্ডারলেখট, জেএমজি একাডেমি এবং ম্যানচেস্টার সিটির মতো ক্লাবের যুব পর্যায়ের হয়ে খেলার মাধ্যমে নিজের খেলার বিকাশ করেছেন। ২০১৪–১৫ মৌসুমে, ইংরেজ ক্লাব ম্যানচেস্টার সিটির জ্যেষ্ঠ পর্যায়ের দলে অন্তর্ভুক্ত হওয়ার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন, কিন্তু উক্ত দলের হয়ে তিনি একটি ম্যাচেও অংশগ্রহণ করেননি। একই মৌসুমে তিনি স্কটিশ ক্লাব সেল্টিকে ধারে যোগদান করেন, যেখানে তিনি মাত্র একটি মৌসুম অতিবাহিত করেছেন; এই দলের হয়ে তিনি ২৯ ম্যাচে ৫টি গোল করেছেন। অতঃপর তিনি তুর্কি ক্লাব গালাতাসারায় এবং ইংরেজ ক্লাব সান্ডারল্যান্ডের হয়ে ধারে খেলেছেন। ২০১৮–১৯ মৌসুমে, তিনি ৬.৫০ মিলিয়ন ইউরোর বিনিময়ে ফরাসি ফুটবল ক্লাব লিওঁ-এ যোগদান করেছেন। দলগতভাবে, ঘরোয়া ফুটবলে, ডেনায়ের এপর্যন্ত ৪টি শিরোপা জয়লাভ করেছেন, যার মধ্যে দুটি হচ্ছে সেল্টিকের হয়ে এবং দুটি হচ্ছে গালাতাসারায়ের হয়ে। "Denayer: Jason Grégory Marianne Denayer"। BDFutbol। সংগ্রহের তারিখ ২০ ডিসেম্বর ২০১৭।  "সোফাস্কোরে ডেনায়ের"। সংগ্রহের তারিখ ১৯ জুন ২০২০।  "৬.৫০ মিলিয়নে লিওঁ-এ যোগদান"। ট্রান্সফারমার্কেট। সংগ্রহের তারিখ ১৯ জুন ২০২০।  "লিওঁ-এ যোগদান"। উয়েফা। সংগ্রহের তারিখ ১৯ জুন ২০২০।  উইকিমিডিয়া কমন্সে জেসন ডেনায়ের সংক্রান্ত মিডিয়া রয়েছে। ম্যানচেস্টার সিটি প্রোফাইল ওয়েব্যাক মেশিনে আর্কাইভকৃত ১৭ জুন ২০১৬ তারিখে বেলজীয় এফএ-এ বেলজিয়াম প্রোফাইল সকারবেসে জেসন ডেনায়ের (ইংরেজি) সকারওয়েতে জেসন ডেনায়ের (ইংরেজি)
নওগাঁর মাটির প্রাসাদ

নওগাঁর মাটির প্রাসাদ নওগাঁ জেলার মহাদেবপুর উপজেলায় অবস্থিত মাটির প্রাসাদ। মাটির প্রাসাদটিতে ১০৮ কক্ষ আছে। প্রাসাদটি দ্বিতল বিশিষ্ট হলেও কোন ইট বা সিমেন্টের ব্যবহার করা হয় নাই। ১৯৮৬ সালে ২১ বিঘা জমির জমির উপর মাটির প্রাসাদটি নির্মাণ করা হয়েছে। নওগাঁ জেলার মহাদেবপুর উপজেলার চেরাগপুর ইউনিয়নের আলিপুর গ্রামে মাটির প্রাসাদটি অবস্থিত। উপজেলা সদর থেকে দক্ষিণ-পূর্ব দিকে প্রায় ১১ কিলোমিটার দূরে মাটির প্রাসাদটি অবস্থিত। মাটির প্রাসাদটি ১৯৮৬ সালে মাটি দিয়ে তৈরি করা হয়। সমশের আলী মণ্ডল এবং তাহের আলী মণ্ডল প্রাসাদটি নির্মাণ করেন। তারা আপন দুই সহোদর ভাই। তারা সখের বসে প্রসাদটি তৈরি করেছিলেন। বিভিন্ন গ্রামের প্রায় শতাধিক কারিগরের সমন্বয়ে এই দ্বিতল প্রাসাদটি নির্মাণ করা হয়েছে। প্রাসাদটি নির্মাণ করতে প্রায় ৯ মাস সময় লেগেছিল। তবে এই প্রাসাদটি সম্পূর্ণ করতে প্রায় এক বছর সময় লেগেছিল। ইট বা সিমেন্টের প্রাসাদ না হবার কারণে প্রসাদের দেয়াল বিশেষভাবে তৈরি করতে হয়েছিল। কারণ মাটির দেয়াল প্রতিবারে এক থেকে দেড় ফুটের বেশি উঁচু করা সম্ভব ছিল না। একবার দেয়াল নির্মাণের পর শুকিয়ে যাবার জন্য কয়েক দিন অপেক্ষা করতে হয়েছিল। শুকিয়ে গেলে আবার তার ওপর একই উচ্চতার দেয়াল তৈরি করা হয়েছিল। এভাবে দোতলা বাড়িটির ২০-২২ ফুট উঁচু দেয়াল নির্মাণ করা হয়েছিল। দেয়ালের স্থায়িত্ত বাড়ানো এবং সৌন্দর্য বাড়াতে এতে চুন ও আলকাতরার ব্যবহার করা হয়েছিল। মাটির প্রাসাদটি প্রায় ২১ বিঘা এলাকা জুড়ে অবস্থিত। প্রাসাদের দৈর্ঘ্য প্রায় ৩০০ ফিট ও প্রস্থ প্রায় ১০০ ফিট। প্রাসাদে প্রবেশের জন্য ৭ টি দরজা আছে। যেকোনো একটি দিয়ে প্রবেশ করলেই ১০৮ টি কক্ষে যাওয়া যাবে। মাটির প্রাসাদটিতে কোন ইট, সিমেন্ট, বালি ও রড ব্যবহার করা হয় নাই। প্রাসাদে ৯৬টি বড় কক্ষ এবং ১২টি ছোট কক্ষ মিলে মোট ১০৮ টি কক্ষ আছে। প্রতিটি কক্ষে একাধিক দরজা আছে। কোন কোন কক্ষে ৪-৫টি দরজা রয়েছে। প্রাসাদের প্রাচীর ২০-৩০ ইঞ্চি চওড়া। মাটি, খড় ও পানি দিয়ে ভিজিয়ে কাদায় পরিণত করে প্রাসাদের প্রাচীর তৈরি করা হয়েছে। দোতলায় ওঠার জন্য ১৩ টি সিঁড়ি আছে। প্রাসাদের পিছনের দিকের এলাকা থেকে বাড়ি নির্মাণের মাটি সংগ্রহ করা হয়। প্রচুর মাটির নেওয়ার ফলে সেইখানে বিশাল আকারের পুকুর তৈরি হয়েছে। বাড়িটিতে ছাউনি দিবার জন্য প্রায় ২০০ বান্ডেল টিন লেগেছে। নুরুল করিম, আব্দুর রউফ (৮ ডিসেম্বর ২০১৮)। "মাটির প্রাসাদে..."। দৈনিক ইত্তেফাক। সংগ্রহের তারিখ ১৯ জুন ২০২০।  "নওগাঁয় ১০৮কক্ষের মাটির বাড়ি ঐতিহ্যের এক বিরল দৃষ্টান্ত"। দৈনিক জনকন্ঠ। ২৮ জুলাই ২০১৮। সংগ্রহের তারিখ ১৯ জুন ২০২০।  "১০৮ কক্ষের মাটির বাড়ি!"। বাংলাদেশ টুডে। ২৭ জানুয়ারি ২০১৯। সংগ্রহের তারিখ ১৯ জুন ২০২০। [স্থায়ীভাবে অকার্যকর সংযোগ] বাবুল আখতার রানা (১৮ আগস্ট ২০১৮)। "নওগাঁয় ১০৮ কক্ষের মাটির বাড়ি"। বাংলাদেশ প্রতিদিন। সংগ্রহের তারিখ ১৯ জুন ২০২০।  আব্দুর রউফ পাভেল (২০১৯-০১-২৮)। "ঘুরে আসুন নওগাঁর ১০৮ কক্ষের মাটির প্রাসাদ"। ঢাকা ট্রিবিউন বাংলা। ২০২০-০৬-১৮ তারিখে মূল থেকে আর্কাইভ করা। সংগ্রহের তারিখ ২০২০-০৬-১৯।  হান্নান, এম এ (২০২৪-০৭-৩১)। "নওগাঁর এই মাটির দোতলা বাড়িতে আছে ১০৮টি ঘর"। Prothomalo। সংগ্রহের তারিখ ২০২৪-০৭-৩১।  "নওগাঁর মাটির প্রাসাদ"। বাংলাদেশ প্রতিদিন। ২২ ডিসেম্বর ২০১৮। সংগ্রহের তারিখ ১৯ জুন ২০২০।  "১০৮ কক্ষবিশিষ্ট মাটির বাড়ি"। আমাদের নতুন সময়। ২০১৮-০৭-৩০। ২০২০-০৬-১৯ তারিখে মূল থেকে আর্কাইভ করা। সংগ্রহের তারিখ ২০২০-০৬-১৯।  কাজী কামাল হোসেন (২০২০-০১-৩০)। "দৃষ্টিনন্দন নওগাঁর মহাদেবপুরে ১০৮ কক্ষের মাটির বাড়ি"। সিল্কসিটি নিউজ। সংগ্রহের তারিখ ২০২০-০৬-১৯।  একুশে টিভির প্রতিবেদন নিউজ২৪ টেলিভিশন চ্যানেলের প্রতিবেদন ইউটিউবে মাটির প্রাসাদের প্রতিবেদন